Од 1842. године пратећи и анализирајући пораз Кине у Првом опијумском рату и утицаја западне технологије у Азији, Сакума је активно предлагао и упућивао бакуфу на западне војне и морнаричке методе преко своје књиге „осам предлога за одбрану на мору". Након што је шогунат наредио превод на јапански књигу "Војна историја династије Ћинг" и „Илустровану расправу о краљевинама окруженим морем“ које је написао кинески учењак Веи Јуан (17941857), Сакума је, читајући их, био запањен због сличности идеја у одбрани од запада. Наставио је и даље да пише о проблемима и могућим решењима у политици Јапана а његово писање му је донело високу репутацију поставши учитељ неколико будућих лидера у модернизацији земље као што су Јошида Шоин, Кацу Каишу и Сакамото Рјома.